แบงก์โน้ตส์
ได้ฉายาเจ้าพ่อเฟซบุ๊กไปเรียบร้อยโรงเรียนโซเชียลเน็ตเวิร์กไปแล้ว ใครอยากรู้ ขุนคลังทำอะไรบ้าง
4 ต.ค. 2554

ธีระชัยโมเดล
ได้ฉายาเจ้าพ่อเฟซบุ๊กไปเรียบร้อยโรงเรียนโซเชียลเน็ตเวิร์กไปแล้ว ใครอยากรู้ ขุนคลังทำอะไรบ้าง ต้องคอยติดตามเฟซบุ๊กของท่านอย่างกระชั้นชิด เผลอแค่ไม่กี่นาที อาจจะตกข่าวได้นะขอรับ
เมื่อเย็นวานนี้ รมว.คลัง ธีระชัย ภูวนาถนรานุบาล ก็เขียนเฟซบุ๊กแจกแจงงานที่ได้รับมอบหมายจากนายกฯ ให้ดูแลแก้ไขปัญหาน้ำท่วมใน จ.ลพบุรี ว่าได้เชิญธนาคารเฉพาะกิจของรัฐและสมาคมธนาคารไทยมาประชุมเพื่อประสานงานช่วยเหลือประชาชน แต่ไฮไลต์มันมาอยู่ที่ประโยคสุดท้ายว่า
“วันนี้ผมได้เชิญสมาคมธนาคารไทย ธนาคารเพื่อการเกษตรและสหกรณ์การเกษตร (ธ.ก.ส.) และธนาคารออมสินมาประชุมเพื่อพิจารณาแนวทางความร่วมมือระหว่างธนาคารพาณิชย์ ธนาคารเฉพาะกิจของรัฐ และภาครัฐในการประสานการช่วยเหลือผู้ประสบอุทกภัย ในเบื้องต้นทราบว่าธนาคารพาณิชย์ได้มีการสำรวจความเสียหายของลูกค้าเพื่อเตรียมการช่วยเหลือทั้งในส่วนของการปรับโครงสร้างหนี้ หรือการพักชำระหนี้แล้วแต่กรณี เพื่อให้ลูกค้าของธนาคารพาณิชย์ส.ามารถประกอบกิจการต่อไปได้ ผมได้ขอความร่วมมือให้ธนาคารพาณิชย์ในพื้นที่ที่ประสบอุทกภัยพิจารณาเพิ่มบทบาทในการช่วยเหลือให้ครอบคลุมถึงการบริจาคสิ่งของจำเป็นต่อการดำรงชีพ เงินช่วยเหลือ หรือการจ้างนักศึกษาอาชีวะเข้าไปช่วยซ่อมแซมบ้านเรือนหรือยานพาหนะอีกด้วยเนื่องจากผมรับผิดชอบ จ.ลพบุรี ซึ่งมีแนวโน้มที่ระดับน้ำจะเพิ่มสูงขึ้นอีก อาจมีความจำเป็นต้องอพยพประชาชนบางส่วนไปในพี้นที่ปลอดภัย ผมได้ขอให้สมาคมธนาคารไทยพิจารณาสนับสนุนด้านงบประมาณร่วมกับรัฐบาล เพื่อมอบให้กับจังหวัดในการรองรับการดำเนินการดังกล่าว”
ถอดรหัสออกมาจากคนที่อยู่ในวงหารือ ก็คือขอให้บริจาคเงินกันดื้อๆ ให้กับจังหวัดที่ขุนคลังรับผิดชอบ 
เรียกว่า ธีระชัยโมเดล ได้ไหมเนี่ย